Tudengiorganisatsioon

Tudengiorganisatsioon on silmaringi, huvide ning kogemuste rikastamise koht, mida juhivad teised vabatahtlikud tudengid (üliõpilased, vilistlased, vanuses 18–35), kes omakorda rikastavad aktiivsete tudengite elu kas ülikooli siseselt või väliselt. Tudengiorganisatsiooni saab liigitada ühiskondliku organisatsiooni kategooriasse.  

Sageli astutakse tudengiorganisatsiooni, et võtta tudengielust maksimumi ning suurendada oma huvi- ja töövõimalusi. Tudengiorganisatsioonid on peamiselt mittetulundusühingud, mille peamine eesmärk on arendada organisatsiooni liikmeid informaalse ja mitteformaalse õppimise käigus ning kaasata neid ühiskondlike eesmärkide ja poliitiliste sõnavõttude arutellu.Kula. K. (2015). Tudengiorganisatsioonid peavad esimest korda aastakohtumist. Tartu Postimees, 4. november. Kasutatud 06.11.2019, https://tartu.postimees.ee/3386583/tudengiorganisatsioonid-peavad-esimest-korda-aastakohtumist  

Tudengiorganisatsioone on mitmeid ja mõni neist kannab oma nimetuste sees ka: selts, sihtasutus, MTÜ, klubi, liit, jne. 

Tudengiorganisatsioonide tüüpe on väga erinevaid. Peamiselt liigitatakse need 4 erineva organisatsiooni tüübi alla, mis iseloomustavad nende eesmärke ja erinevusi. 

 Organisatsioonitüübid 

 Ülelinnalised organisatsioonid 
Ülelinnalistesse organisatsioonidesse on liikmeks oodatud kõigi erialade tudengid ning nende koosseisus on tavaliselt 40–100 liiget. Organisatsiooni peamised eesmärgid on suuremate projektide ja avalike ürituste korraldamine. Enamasti pannakse rõhku liikmete koolitamisele ja siseüritustel liikmetega koos ajaveetmisele. Sellised organisatsioonid on aktiivse tegutsemise heaks alguskohaks. OLE ROHKEM. Lood. (i.a). Kasutatud 04.11.2019, https://olerohkem.ee/lood

 Erialapõhised organisatsioonid 
Erialaorganisatsioonides on liikmeteks teised erialatudengid, kes on kokku tulnud, et korraldada erinevaid sise- ja välisüritusi, populariseerida erialaorganisatsiooni kuuluvust, teha algust teaduskarjääriga või näha teiste tudengite mõttekäike erineva nurga alt. Erialaorganisatsioonid on tavaliselt väiksemad kui ülelinnalised, kuid leidub ka erandeid, näiteks Arstiteadusüliõpilaste Selts (EAÜS), kuhu kuulub üle 300 liikme! Erialapõhised organisatsioonid on suurepärane platvorm, kust alustada oma erialast karjääri. LEIA ORGANISATSIOON. (i.a). Kasutatud 04.11.2019, https://olerohkem.ee/tudengile 

 Esindusorganisatsioonid 
Esindusorganisatsioonides on võimalik tegeleda laiemate ühiskondlike küsimustega, mis puudutavad eelkõige ülikooli elu paremaks muutmist. Võetakse sõna kõrgharidusteemadel ning seistakse tudengite arvamuse eest. Avalikku esinemist, süsteemset mõtlemist ja argumenteerimist käsitletakse sellistes tudengiorganisatsioonides kõige rohkem. Tartu Ülikooli kodulehekülg. (i.a). Kasutatud 06.11.2019, https://www.ut.ee/et 

 Akadeemilised organisatsioonid 
Akadeemilised organisatsioonid ehk korporatsioonid ja seltsid on ühed kõige traditsioonilisemad ja vanemad tudengiorganisatsioonid maailmas. Korporatsioonide ja seltside ajalugu Eestis ulatub tagasi 19. sajandi keskpaika ning neil on väga oluline osa eesti rahvusluse kujunemises. Akadeemilised organisatsioonid koondavad enda alla nii üliõpilasi kui ka ülikooli lõpetanud vilistlasi. Olemas on nii mees-, nais- kui ka sega korporatsioone. Akadeemilised organisatsioonid lehekulg. (i.a). Kasutatud 05.11.2019, http://ak.org.ee 

 Tudengiorganisatsioonidega liitumise eelised 
Valdav enamus ülikoolilõpetajatest leiavad, et tööl hakkama saamiseks ei piisa vaid ülikooliõpingutest. Tudengiorganisatsioonid pakuvad ainulaadseid võimalusi õpingute täiendamiseks ja vajalike praktiliste kogemuste omandamiseks, olles ise kas liikme või juhi rollis. Tudengiorganisatsioonid teevad üksteisega palju koostööd ning igal organisatsioonil on kas oma võrgustik või koostööpartnerid, mille kaudu on igal organisatsiooniliikmel võimalus koolitustel, workshop’idel või aruteluõhtutel end proovile panna.

 Tudengiorganisatsioonides on võimalik OLE ROHKEM. kodulehekülg. (i.a). Kasutatud 04.11.2019, https://olerohkem.ee 

 Omandada erinevaid praktilisi oskuseid ja teadmisi, võttes osa pakkuvatest üritustest.
 Avastada, mis on need asjad, mida Sulle tegelikult teha meeldib.
 Leida sõpru ja tuttavaid koguks eluks ning võimalusel avada ka tuleviku tööala uksed.
 Saada osa erinevatest maailmamuutvatest projektidest. 

 Tartus tegutsevad tudengiorganisatsioonid 
Tartu on tudengisõbralik linn, kus elab palju üliõpilasi, tegutsevad mitmed tudengiorganisatsioonid ning noorte ühingud ja firmad. Linn toetab enamasti tudengite kultuuriüritusi ja pakub neile rohkelt vaba aja veetmise võimalusi, tudengid annavad omakorda oma panuse kultuurielu loomisesse. Sellises keskkonnas on tudengiorganisatsioonid kõige lihtsamini ellu jäänud ning neile on antud võimalus laieneda ja areneda. 

Tartus tegutseb selline tudengiorganisatsioonide koostöövõrgustik nagu OLE ROHKEM., mis hõlmab pea kõiki Tartu linna organisatsioone. Võrgustik on loodud eesmärgiga, et Tartu oleks kõige arendavam linn noortele. Koostöövõrgustikuga soodustatakse paremaid tingimusi organisatsioonidele ning nende liikmetele, pakkudes neile erinevaid arengu- ja populariseerimisvõimalusi. 

 Näiteid Tartu Tudengiorganisatsioonidest Tudengiorganisatsioonid Tartus. (i.a). Kasutatud 06.11.2019, https://www.ut.ee/et/oppimine/tudengiorganisatsioonid-tartus 
AIESEC in Tartu

DD Akadeemia

Ülikooli Kultuuriklubi

Üliõpilaskonna Sihtasutus

Vanem Vend, Vanem Õde

Eesti Arstiteadusüliõpilaste Selts

Sotsioloogia Üliõpilaste Liit Eestimaal

Korporatsioon Rotalia

Korporatsioon Amicitia

Eesti Üliõpilaste Selts Põhjala

Tartu Ülikooli üliõpilasesindus

Eesti Maaülikooli üliõpilasesindus

Riigiteaduste Selts

Rohkem Tartu tudengiorganisatsioone on võimalik leida: olerohkem.ee 

 Eestis tegutsevad tudengiorganisatsioonid 
Kuigi Tartus pesitsevad kõige aktiivsemad tudengiorganisatsioonid, leidub ka mujal Eestis töökaid organisatsioone, kes seisavad oma noorte heaolu nimel. 

Alljärgnevalt toodud mõni näide Organisatsioonid. (i.a). Kasutatud 06.11.2019, https://www.ttu.ee/tudengile/uliopilasorganisatsioonid/ttu-tudengiorganisatsioonid 

BEST-Estonia

GreenTech Club

Skeemipesa

MTÜ Õigus

Formula Student Team Tallinn

Autospordiklubi

Tudengiorganisatsioonide juhtimine mittetulundusühinguna

 Viited